Δειγματοληψίες - Εργαστηριακές Εξετάσεις σε προϊόντα και υπηρεσίες

Περιγραφή: Η διαδικασία αφορά στη σύνταξη Πρωτοκόλλου Δειγματοληψίας από τους αρμόδιους ελεγκτές, τη λήψη δείγματος, καθώς και τη διενέργεια εργαστηριακών εξετάσεων, στο πλαίσιο  εφαρμογής του νόμου 4177/2013 (Α΄ 173), με τον οποίο ορίζονται  οι  κανόνες  ρύθμισης  της  αγοράς  προϊόντων και της  παροχής υπηρεσιών.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΑΝΑΠΤΥΞΗΣ
en: MINISTRY OF DEVELOPMENT
Οργανική μονάδα θεσμικού φορέα: title: el: ΔΙΕΥΘΥΝΣΗ ΕΜΠΟΡΙΚΗΣ ΕΠΙΧΕΙΡΗΜΑΤΙΚΟΤΗΤΑΣ
Παρέχεται σε: Επιχειρήσεις
Επιχειρηματίες
Υπηρεσία / οργανική μονάδα εποπτευόμενου φορέα: Διυπηρεσιακή Μονάδα Ελέγχου Αγοράς (ΔΙ.Μ.Ε.Α.)
Σημεία εξυπηρέτησης: Διυπηρεσιακή Μονάδα Ελέγχου Αγοράς (ΔΙ.Μ.Ε.Α.)
ΔΙΕΥΘΥΝΣΗ ΕΜΠΟΡΙΚΗΣ ΕΠΙΧΕΙΡΗΜΑΤΙΚΟΤΗΤΑΣ
ΥΠΟΥΡΓΕΙΟ ΑΝΑΠΤΥΞΗΣ
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: Δεν απαιτούνται
Κόστος: Παρέχεται χωρίς κόστος
Εκτιμώμενος χρόνος: 1 μήνας
Βήματα: step_description: Στο πλαίσιο των ελέγχων, οι αρμόδιοι υπάλληλοι δύνανται να λαμβάνουν άνευ ανταλλάγματος δείγματα από όλα τα ελεγχόμενα προϊόντα για περαιτέρω διεξαγωγή εργαστηριακών ελέγχων και για τη διαπίστωση της συμμόρφωσής τους προς την κείμενη νομοθεσία.
Όλα τα δείγματα που λαμβάνονται για τους σκοπούς των ελέγχων παρόντων των ελεγχομένων επισημαίνονται και σφραγίζονται μονοσήμαντα από τα αρμόδια όργανα προκειμένου να σταλούν για περαιτέρω εργαστηριακό έλεγχο.
Κατά τη δειγματοληψία συντάσσεται Πρωτόκολλο Δειγματοληψίας από τους ελεγκτές.
Για τον τρόπο λήψης του δείγματος, την ποσότητα αυτού, τη μέθοδο σφράγισης και επισήμανσης, τα σχετικά με τη διασφάλιση της ταυτότητας του δείγματος
και κάθε λεπτομέρεια που αφορά τη δειγματοληψία εφαρμόζονται οι ισχύουσες κατά περίπτωση διατάξεις ή τα προβλεπόμενα από τα ισχύοντα για κάθε προϊόν
πρότυπα, καθώς και από τα προγράμματα ελέγχου που καταρτίζουν οι αρμόδιες αρχές. Σε κάθε περίπτωση, με την επιφύλαξη ειδικότερων διατάξεων της κείμενης νομοθεσίας για τα τρόφιμα ο αριθμός των λαμβανομένων
δειγμάτων και η ποσότητα κάθε δείγματος πρέπει να είναι ισόποσα, εύλογα και επαρκή:
α) για την πρώτη εργαστηριακή εξέταση,
β) για τη δεύτερη, αν ασκηθεί έφεση κατά του αποτελέσματος της πρώτης εργαστηριακής εξέτασης από τους οικονομικούς φορείς, και 
γ) για την τρίτη εργαστηριακή εξέταση, σε περίπτωση ασυμφωνίας των αποτελεσμάτων μεταξύ πρώτης και δεύτερης εργαστηριακής εξέτασης.
step_implementation: Έλεγχος
step_note: Κατά τη διενέργεια των ελέγχων, οι αρμόδιοι υπάλληλοι έχουν καθήκοντα ειδικού ανακριτικού υπαλλήλου, σύμφωνα με τις διατάξεις του Κώδικα Ποινικής Δικονομίας.
Στην περίπτωση που οι υπάλληλοι που διενεργούν τον έλεγχο διαπιστώσουν ενδείξεις τέλεσης παράβασης, για την οποία δεν έχουν αρμοδιότητα επιβολής κύρωσης, υποχρεούνται να ενημερώσουν προς τούτο αμέσως τις εκάστοτε αρμόδιες αρχές.
Για την είσοδο στις εγκαταστάσεις παροχής υπηρεσιών ή παραγωγής, αποθήκευσης, διακίνησης και διάθεσης των προϊόντων των ελεγχομένων, τα αρμόδια όργανα ελέγχου οφείλουν να επιδεικνύουν τα σχετικά διοικητικά και άλλα έγγραφα των αρμόδιων αρχών εποπτείας της αγοράς που αποδεικνύουν τις σχετικές εντολές ελέγχου.
Οι ελεγχόμενοι υποχρεούνται σε κάθε περίπτωση να παρέχουν συνδρομή στα αρμόδια ελεγκτικά όργανα κατά την εκτέλεση του έργου τους.
step_official: Αρμόδιος φορέας
step_title: Έλεγχος- Δειγματοληψία
step_description: Η πρώτη εργαστηριακή εξέταση των προϊόντων
που ελήφθησαν από τα εντεταλμένα ελεγκτικά όργανα
γίνεται με μέριμνα και δαπάνη της αρμόδιας αρχής. Αν
δεν υπάρχει διαθέσιμος ή πλήρης τεχνικός φάκελος για
το δειγματιζόμενο προϊόν, μολονότι αυτό επιβάλλεται
από τις ισχύουσες διατάξεις, βαρύνεται με το κόστος
της πρώτης εξέτασης ο ελεγχόμενος.
step_implementation: Έλεγχος
step_note: Οι εργαστηριακοί έλεγχοι προϊόντων διενεργούνται
σε διαπιστευμένα ή κοινοποιημένα ή αναγνωρισμένα ή
εγκεκριμένα κατά περίπτωση εργαστήρια, όπως ορίζεται στην κείμενη νομοθεσία.
Στην περίπτωση που ο εργαστηριακός έλεγχος
διενεργείται από Υπηρεσίες του Γενικού Χημείου του
Κράτους (ΓΧΚ), εφαρμόζονται οι ειδικότερες διατάξεις
περί δειγματοληψίας, χημικών εξετάσεων, γνωματεύσεων και ευαλλοίωτων δειγμάτων που προβλέπονται από
τα οικεία άρθρα του Κώδικα Τροφίμων και Ποτών και
τις σχετικές Αποφάσεις του Ανωτάτου Χημικού Συμβουλίου (ΑΧΣ).
step_official: Αρμόδιος φορέας
step_title: Διενέργεια πρώτης εργαστηριακής εξέτασης.
step_description: Αν από τα αποτελέσματα της πρώτης εργαστηριακής εξέτασης προκύπτει ότι το δειγματισθέν προϊόν δεν πληροί τις προϋποθέσεις που απαιτεί η σχετική νομοθεσία, ο ελεγχόμενος, αφού ενημερωθεί αρμοδίως, μπορεί να ασκήσει έφεση κατά των αποτελεσμάτων της πρώτης εργαστηριακής εξέτασης, εντός προθεσμίας δύο (2) εργάσιμων ημερών.
step_implementation: Έλεγχος
step_note: Το κόστος της δεύτερης (κατ’ έφεση) εργαστηριακής εξέτασης βαρύνει τον ελεγχόμενο.
Για τα δείγματα τα οποία εξετάζονται στις Υπηρεσίες του Γενικού Χημείου του Κράτους, ο κύριος του είδους ή αυτός από τον οποίο αγόρασε το είδος τρίτος, μπορεί να υποβάλει έφεση στη δειγματίσασα αρχή, κατά του αποτελέσματος της πρώτης εξέτασης, εντός της οριζόμενης στην παράγραφο 11 του άρθρου 18, ν. 4177/2013 προθεσμίας, δηλαδή εντός δύο (2) εργασίμων ημερών. Η κατ` έφεση εξέταση εκτελείται από άλλο χημικό του ΓΧΚ, με δυνατότητα παράστασης εκπροσώπου του ενδιαφερομένου, κατά τα οριζόμενα στο οικείο άρθρο του ΚΤΠ σχετικά με τις κατ` έφεση εξετάσεις.
Ο εκπρόσωπος του ενδιαφερομένου μπορεί να είναι Χημικός ή Χημικός Μηχανικός ή Κτηνίατρος ή Γεωπόνος ή Βιολόγος ή Τεχνολόγος Τροφίμων ΤΕΙ ή Οινολόγος ΤΕΙ, ανάλογα με το είδος της εργαστηριακής εξέτασης, κατά τα οριζόμενα στο οικείο άρθρο του ΚΤΠ σχετικά με τις κατ` έφεση εξετάσεις. Η αίτηση για έφεση διαβιβάζεται από τη δειγματίσασα αρχή στην αρμόδια υπηρεσία του ΓΧΚ, συνοδευόμενη από διπλότυπο είσπραξης παραβόλου, το οποίο καθορίζεται με κοινή απόφαση των Υπουργών Οικονομικών και Ανάπτυξης και Ανταγωνιστικότητας. Προκειμένου περί ευαλλοίωτων τροφίμων, οι Υπηρεσίες του ΓΧΚ προβαίνουν αυτεπάγγελτα στην εξέταση του δεύτερου (κατ` έφεση) δείγματος, εκτός αν ρητά αναγράφεται στο πρωτόκολλο δειγματοληψίας ότι ο ενδιαφερόμενος δεν επιθυμεί έφεση, τηρουμένων των διαδικασιών που προβλέπονται στο οικείο άρθρο του ΚΤΠ.
step_official: Αρμόδιος φορέας
step_title: Διενέργεια δεύτερης (κατ΄έφεση) εργαστηριακής εξέτασης.
step_description: Στις περιπτώσεις που προκύπτουν διαφορές στα αποτελέσματα της πρώτης και δεύτερης (κατ’ έφεση) εξέτασης, διενεργείται υποχρεωτικά από την αρμόδια αρχή με δαπάνες της και τρίτη εργαστηριακή εξέταση σε διαφορετικό εργαστήριο.
step_implementation: Έλεγχος
step_official: Αρμόδιος Υφυπουργός
step_title: Διενέργεια τρίτης εργαστηριακής εξέτασης.
step_description: Στις περιπτώσεις όπου υπάρχει:
α) διαφορά αποτελέσματος ή γνωμάτευσης μεταξύ της πρώτης και της κατ` έφεση εξέτασης στο Γενικό Χημείο του Κράτους ή
β) διαφωνία του ως άνω οριζόμενου εκπροσώπου του ενδιαφερομένου με το αποτέλεσμα ή τη γνωμάτευση του Γενικού Χημείου του Κράτους, αποφαίνεται το Ανώτατο Χημικό Συμβούλιο περί της κανονικότητας του δείγματος, με τις διαδικασίες που προβλέπονται στο σχετικό άρθρο του ΚΤΠ για τις κατ` έφεση εξετάσεις, με την επιφύλαξη ειδικών αποφάσεων του ΑΧΣ.
step_implementation: Έλεγχος
step_official: Συλλογικό όργανο
step_title: Απόφανση περί κανονικότητας του δείγματος
Εξερχόμενα: Διοικητική πράξη
Κατάθεση ποσού
Νομοθεσία: rule_article: 18
rule_decision_number: 4177
rule_decision_year: 2013
rule_description: Δειγματοληψίες Εργαστηριακές Εξετάσεις
rule_gazette_doc_issue: Α
rule_gazette_doc_number: 173
rule_type: Νόμος
rule_article: 1
rule_decision_number: 4254
rule_decision_year: 2014
rule_description: Υποπερίπτωση 3α της υποπαρ. ΣΤ7 της παρ. ΣΤ του άρθρου 1, ν. 4254/2014 (Α΄ 85).
rule_gazette_doc_issue: Α
rule_gazette_doc_number: 85
rule_type: Νόμος
Παρατηρήσεις: Ο δειγματοληπτικός έλεγχος γίνεται στα προϊόντα και τις υπηρεσίες που διακινούνται, διατίθενται και παρέχονται στην ελληνική αγορά, από οικονομικούς φορείς που δραστηριοποιούνται στο στεγασμένο, υπαίθριο (πλανόδιο και στάσιμο) και από απόσταση εμπόριο.  
Κατά τη διενέργεια των ελέγχων, οπότε και  τελείται  η  δειγματοληψία,  οι  αρμόδιοι  υπάλληλοι, οι  οποίοι έχουν καθήκοντα ειδικού ανακριτικού υπαλλήλου, σύμφωνα με τις διατάξεις του Κώδικα Ποινικής Δικονομίας, δύνανται να  λαμβάνουν  δείγματα από όλα τα ελεγχόμενα προϊόντα για περαιτέρω διεξαγωγή εργαστηριακών ελέγχων και για τη διαπίστωση της συμμόρφωσής τους προς την κείμενη νομοθεσία. 
Οι αρμόδιες αρχές για την άσκηση ελέγχων δύνανται να επιθεωρούν οποιονδήποτε χώρο όπου παρέχονται υπηρεσίες ή παράγονται, αποθηκεύονται, διακινούνται, διατίθενται στην αγορά ή εκτίθενται προϊόντα που προορίζονται για διάθεση στον καταναλωτή και να προβαίνουν σε σχετικούς ελέγχους.
Οι εργαστηριακοί έλεγχοι προϊόντων διενεργούνται σε διαπιστευμένα ή κοινοποιημένα ή αναγνωρισμένα ή εγκεκριμένα κατά περίπτωση εργαστήρια, όπως ορίζεται στην κείμενη νομοθεσία.
Σχετικά: Έννομα μέσα προστασίας ή έφεσης: Άλλο
Έννομα μέσα προστασίας ή έφεσης (άλλο): Έφεση κατά των αποτελεσμάτων της πρώτης εργαστηριακής εξέτασης.
Κανόνες έλλειψης απάντησης: Άλλο
Σημειώσεις: Η εμπρόθεσμη, δηλαδή εντός της προθεσμίας δύο (2) εργάσιμων ημερών, άσκηση έφεσης κατά των αποτελεσμάτων της εργαστηριακής εξέτασης, οδηγεί σε δεύτερη εργαστηριακή εξέταση, η οποία συνιστά δέσμια αρμοδιότητα της διοίκησης.
Άλλες πληροφορίες: Επίσημος τίτλος: Δειγματοληψίες - Εργαστηριακές Εξετάσεις